Emil Svartström

**Fredrik Emil "Lulu" Svartström** (2. heinäkuuta 1885 Viipuri – 16. kesäkuuta 1943 Helsinki) oli suomalainen liikemies ja tenorilaulaja. 

Emil Svartströmin vanhemmat olivat leipuri Fredrik Emil Svartström ja Vendla Karolina
Gustafsson. Hän pääsi ylioppilaaksi Viipurin ruotsalaisesta lyseosta 1904. Hän suoritti sitten seuraten isänsä ammattia kondiittorikisällitutkinnon Pietarissa ja kartutti ammattitaitoaan edelleen samalla alalla 1906-1907 ulkomaille tekemillään opintomatkoilla. 

Svartström siirtyi 1914 toiselle alalle ja tuli 1918 Oy Svartström & Drockilan prokuristiksi ja oli tässä työssä aina liikkeen vuonna 1931 tapahtuneeseen lopettamiseen saakka. Sen jälkeen hän toimi itsenäisenä liikemiehenä ja oli muun muassa useiden tehtaiden edustajana Viipurissa. 

Svartström tunnettiin ennenkaikkea laulajana. Wiborgs Sångarbröder-kuoron ja sen seuraajan Viipurin Lauluveikkojen riveissä hän oli kolmella ulkomaanmatkalla tenorisolistina esiintyen muun muassa Riiassa ja Berliinissä sekä eräissä muissa Saksan kaupungeissa. Vuonna 1930 Svartström matkusti mieskuoro M. A.:n mukana Ruotsiin, jossa hän lauloi myös kuningas Kustaa V:lle. Eräällä toisella Skandinavian-matkalla Akademiska Sångföreningen-kuoron riveissä hän esiintyi Oslossa muun muassa Norjan kruununprinssiparille. Vuosina 1929-1930 Svartström levytti gramofonilevyille 36 laulua, kaikki orkesterisäestyksin. Hän esiintyi myös solistina useissa oratorioissa.

## Levytyksiä
* *Hyv'yötä vaan ; Soi vienosti murheeni soitto*. Emil Svartström (tenori), orkesterin säestyksellä 1929
* *Vallinkorvan laulu ; Kansanlaulu*, Emil Svartström (tenori), orkesterin säestyksellä 1929
* *Jääkärimarssi ; Savolaisten laulu*. Emil Svartström (tenori), orkesterin säestyksellä 1929
* *Aamulaulu ; Syystunnelma*. Emil Svartström (tenori), orkesterin / viulun ja pianon säestyksellä 1929
* *Impeni ; Reppurin laulu*. Emil Svartström (tenori), orkesteri 1929
* *Yö nummella ; Aurinkoni*. Emil Svartström (tenori), orkesterin säestyksellä 1929
* *Kanteleeni ; Oi muistatko vielä sen virren*, Emil Svartström, tenori, viulun ja pianon / viulun ja harmoonin säestyksellä 1929
* *Båklandets vackra Maja ; Ro, ro ögonsten*. 1929
* *Kehtolaulu näytelmästä Laivan kannella. Äiti se laulavi lapselleen*. 1930
* *Espanjalainen serenadi ; Pohjan tähti*. Emil Svartström (tenori), orkesterin säestyksellä 1930
* *Aamulaulu ; Neekeriäidin kehtolaulu*. Emil Svartström (tenori), orkesterin säestyksellä 1930
* *Sonny boy ; Heijaa, heijaa*. Emil Svartström (tenori), orkesterin säestyksellä 1930
* *Kevätlaulu ; Lastentaru takkavalkealla*. Emil Svartström (tenori), orkesterin säestyksellä 1930
* *Kehtolaulu ; Ay - ay - ay*. Emil Svartström (tenori), orkesteri 1930
* *Neekerilautturin laulu ; Jazzi renkituvassa*. A- puoli Emil Svartström (tenori), orkesterin säestyksellä. B- puoli Dietrichin kvartetti 1930
* *Jos rintas lämmön tuntee ; Näsijärven rannalla*. Emil Svartström (tenori), orkesterin säestyksellä 1930
* *Mielelläni suutelen ; Hurmaava nainen*. Emil Svartström (tenori), orkesterin säestyksellä 1930
* *Auta, oi Jeesus ; Sen suven suloisuutta*. Emil Svartström (tenori), orkesterin säestyksellä 1930
* *Tallarnas barr ; Aa, Ola, Ola*. Emil Svartström (tenori), orkesterin säestyksellä 1930 

## Aiheesta muualla
* Emil Svartströmin levytyksiä Youtubessa
* Emil Svartström ja orkesteri levyttivät heinäkuussa 1929 Tri-Ergonille Jääkärimarssin. (Youtube)
* Emil Svartström ja orkesteri levyttivät heinäkuussa 1929 Tri-Ergonille Vallinkorvan laulun. Säveltäjä on Oskar Merikanto ja sanoittaja A. B. Mäkelä. (Youtube)
* Emil Svartström ja orkesteri levyttivät heinäkuussa 1929 Tri-Ergonille Reppurin laulun näytelmästä "Juhannustulilla". Säveltäjä Oskar Merikanto ja sanoittajat Larin Kyösti ja Iivo Härkönen. (Youtube)
* Emil Svartström ja orkesteri levyttivät heinäkuussa 1929 Tri-Ergonille Aamulaulun. Säveltäjä Toivo Kuula ja sanat Eino Leino. (Youtube)
* Emil Svartström levytti orkesterin säestyksellä heinäkuussa 1929 Tri-Ergonille laulun Ro, ro ögonsten. Säveltänyt Emil Sjögren ja sanoittanut Albert Teodor Gellerstedt. (Youtube)
* Emil Svartström ja orkesteri levyttivät helmikuussa 1930 Saksassa Tri-Ergon-levylle laulun Aa, Ola, Ola. Sanat Erik Axel Karlfeldt. (Youtube)

## Lähteet